Оҕо күнүгэр аналлаах бырааһынньык сценария

Ырыа тыаһыыр. Оҕолор олбохторго олороллор.

Бу үѳрүүлээх күңңэ

Биһиги түмсэн кэллибит.

Бу кɵргɵ - нарга, оонньууга

Бары кыттан дэстибит.

Ыытааччы: Оҕо барахсан хараҕар үɵрүү кыыма оонньуурун туһугар, кини үтүɵ киһи буоларын туһгар, алгыс тылы этэригэр кɵрдɵһүɵҕүң ытык кырдьаҕаспытыгар Анисия Алексеевнаҕа.

Уот оттон, уоту аһатыы церемонията, алгыс этиитэ.

Ѳбүгэлиир дьоннорбут,

Үгүс элбэх үйэлээх,

Үтүѳ кэрэ кэскиллээх

Үгэстэрин үѳдүтэн

Үрүң тунах ыһыаҕын,

Үѳскэтээхтэн эрэбит.

Хомус кɵмүс дорҕооннорун дуораһытта хомусчут. Надя Сергеева хомуска оонньуур.

Сахам ыллыыр ырыалаах ,

Сахам туойар тойуктаах,

Сахам нарын үңкүүлээх,

Сахам ойор оһуохайдаах!

1. Орто бɵлɵх оҕолорун толорууларыгар – ырыа «Күнү кытта оонньуубут».

2. Оскуолаҕа киирэр саастаах оҕолор сахалыы үңкүүлэрэ.

3. Чаҕылла – саҕылла

Чачайбакка кэпсииргэ,

Чуопчаара – чуопчаара

Чуолкайдык этэргэ,

Чаабый – иибий уос номох –

Чабырҕах барахсан баар.

Орто бɵлɵх оҕолоро чабырҕах ааҕаллар.

4. Эриэккэс детсадка

Күннэтэ мустаммыт,

Ырыаны, үңкүүнү

Үгүһү билэбит

Эйэҕэс майгыга

Иитиллэн иһэбит.

Орто, улахан бɵлɵх оҕолорун толорууларыгар ырыа.

5. Улахан бɵлɵх оҕолорун толорууларыгар ырыа «Эбэм барахсан».

6. Күɵрчэхтээн тɵгүрүйэр,

Кɵлүɵһэлии эргийэр,

Үɵрүү - кɵтүү үңкүүтүн

Үɵскэтиэҕиң доҕоттоор!

Орто бɵлɵх оҕолорун толорууларыгар үңкүү.

7. Ырыа. Нарыйаана Сивцева толоруутугар.

 8. Оскуолаҕа киирэр оҕолор эҕэрдэ ырыалара.

Алгыстаах тыл бэриллэр оҕолор иитээчилэригэр Евдокия Иннокентьевнаҕа.

Бэлэхтэри туттарыы.

Ыһыахпыт спортивнай чааһа.

Үрүң күммүт үрдүгэр,

Үктүүр буорбут үрдүгэр,

Үгүс оҕо мустаммыт,

Үчүгэйтэн үѳрэммит,

Ѳгүрүк – тѳгүрүк кѳрѳммүт,

Ѳрѳйѳн – чѳрѳйѳн биэриэҕиң!

Ѳбүгэлэрбит таптаан оонньуур илии – атах оонньууларын ыытыы (мас тардыһыыта, ыстаңа, бѳтүүктээһин, сүүрүү, хапсаҕай).

Оһуо – оһуо – оһуокай!

Эһиэ – эһиэ – эһиэкэй!

Дьоллоох оҕо сааспытын,

Ыһыах ыһар үѳрүүтэ,

Оһуохайдаан ойуоҕуң,

Эһиэкэйдээн туойуоҕуң!

Бары түһүлгэҕэ тоңолохтон тутуһан эһиэкэйдээн эйээрэллэр, оһуохайдаан бараллар.

Дьол – соргу тосхойдун

Айхал – мичил эңээрдэстин

Саргы – дьаалы аңаардастын

Ѳрѳгѳй – талаан үѳрдүстүн

Айыыһыт алгыһын курдук

Амарах санааланын

Иэйиэхсит эҕэрдэтин курдук

Эйэҕэс сүрэхтэнин

Салгыбат гына

Салаң элбэх саастанын!

Кѳрсүѳххэ диэри!

Ыам ыйын 30 күнэ, 2011 сыл